
upućeno Komisiji
Članak 130.
Biljana Borzan (S&D)
Predmet:	Zračni promet i javno zdravlje - implementacija regulative Komisije 923/2012
Periodične najezde komaraca, osim neugode za građane, povremeno mogu biti i ozbiljna prijetnja javnom zdravlju. Komarci su prijenosnici mnogih zaraznih bolesti od kojih valja izdvojiti virus zapadnog Nila i ziku kao bolesti za koje postoji rizik da se prošire u Europskoj uniji.
Jedna je od učinkovitijih i najšire korištenih mjera za suzbijanje komaraca zračno zaprašivanje. Ta je metoda regulirana između ostaloga regulativama 216/2008 i 923/2012.
1. Dozvoljavaju li i na koji način ti i drugi propisi EU-a zračno zaprašivanje naselja ili dijelova naselja protiv komaraca?
2. Mogu li države članice propisati i strože propise od onog što propisuje regulativa 923/2012, preciznije stavak SERA.3115?
3. Postoje li smjernice ili primjeri dobre prakse za zračno zaprašivanje komaraca unutar i izvan naseljenih mjesta?

